
**TURUN LASTEN PARLAMENTTI**

**Järjestäytymiskokouksen pöytäkirja**

**Paikka**   Turun Työväenopisto, Kaskenkatu 5  20700 Turku

**Aika** Tiistai 4.3.2014 kello 9.00-11.00

**Läsnä**    Turun alakoulujen edustajat ja

oppilaskunnan ohjaavat opettajat

**1 §  KOKOUKSEN AVAUS**

Turun Lasten Parlamentin puheenjohtaja Lotta Jansson avasi kokouksen klo 9.01.

**2 §  LAILLISUUDEN JA PÄÄTÖSVALTAISUUDEN TOTEAMINEN**

Kokous todettiin päätösvaltaiseksi.

**3 §  ESITYSLISTAN HYVÄKSYMINEN**

Esityslista hyväksyttiin.

**4 §  KOKOUKSEN JÄRJESTÄYTYMINEN**

Lotta Jansson valittiin puheenjohtajaksi, Aukusti Harju valittiin sihteeriksi ja Wilma Nurminen varasihteeriksi. Niklas Vaulanen ja Ignacy Winarczyk valittiin ääntenlaskijoiksi. Kokous jatkui tästä eteenpäin valituilla henkilöillä.

**5 §  ESITTELY**

Kokousväki esitteli itsensä, ensin TLP:N hallitus ja koordinaattorit, sitten oppilaat ja opettajat.

**6 §  TIETO- JA VIESTINTÄTEKNOLOGIAN OPETUS KOULUSSA**

Hallituksen varapuheenjohtaja kertoi ensin eri koulujen tvt-opetuksesta. Tämän jälkeen TOP- keskuksen toiminnanjohtaja Jouni Paakkinen kertoi Turun peruskoulujen TVT –taitojen opetuksesta. Yleisömme kertoi, että tietokoneella jaksaa tehdä pidempiä ja parempia tekstejä kuin käsin. Sen jälkeen puheenjohtaja Lotta kysyi itse yleisöltä koulujen TVT -opetukseen liittyviä kysymyksiä, joihin yleisö vastasi äänestyslapuillaan.

**7 §** **TURUN LASTEN PARLAMENTIN HALLITUKSEN VALINTA**

Uuden hallituksen ehdokkaat pitivät vaalipuheensa toivoen, että onni potkaisisi heitä. Suoritettiin äänestys suljetulla lippuäänestyksellä. Sen jälkeen tuli kahvitauko.

**8** **§  LIIKKUVA KOULU JA LIIKUNNALISET VIDEOT**

Hallituksen jäsen Niklas esitteli Liikkuva koulu -ohjelman toimintamallia. Esityksen aikana yleisö sai keskustella vierustoverinsa kanssa liikunnallisesta koulusta. Superkivana välituntina pidettiin pitempää ja enemmän välineitä sisältävää välituntia. Hyvänä pointtina yleisöstä tuli myös se, että nykyään ihmisten terveys on heikentynyt niin paljon, että liikuntaa koulussa pitäisi olla enemmän. Yleisöltä kysyttiin myös tarjoillaanko heidän koulussaan liikuntavälipaloja. Oppilaskunnille annettiin tehtäviksi lähettää kuvia tai videoita liikunnallisista oppitunneista Tuubi -sivustoille.

**9 §  TURUN YLEISKAAVA 2029**

Ympäristötoimialan tutkija Jaana Solasvuo kertoi lasten vaikuttamisen keinoista Turun tulevaisuuteen. Yleisöltä kysyttiin heidän halukkuudesta vaikuttaa asuinalueensa tulevaisuuteen. Yleisö sai kysyä puolestaan Solasvuolta erilaisia kysymyksiä. Oppilaskunnat saivat Solasvuolta tehtäväksi piirtää tai kirjoittaa asuinalueesta, jossa he haluaisivat asua isona.

**10 §  TURUN LASTEN PARLAMENTIN HALLITUKSEN JÄSENTEN JULKISTAMINEN**

Uusi hallitus ensi lukuvuodeksi 2014 -2015 julkistettiin ja esiteltiin. Uuden hallituksen jäsenet ovat:

**Viivi Spets Jäkärlän koulu**

**Ville Viitanen Teräsrautelan koulu**

**Mikael Talka Wäinö Aaltosen koulu**

**Lotta Lingdren Hannunniitun koulu**

**Kiia Vesalainen Paattisten koulu**

**Eetu Raunio Aunelan koulu**

**Aada Siren Pääskyvuoren koulu**

**Alexandra Raita Vasaramäen koulu**

**Chelsea Rogerson Turun Kansainvälinen koulu**

**Olivia Kaskinen Teräsrautelan koulu**

**Lotta Jansson Turun Normaalikoulu**

**Mette Hämeenaho Turun Normaalikoulu**

**11 §  KOULUJEN TUOMAT ALOITTEET**

Yleisö sai kysyä kouluun liittyvistä ajankohtaisista asioista. Koulupihaan haluttaisiin parannuksia ja kouluruuan tasoa haluttaisiin nostaa.

**12 §  MUUT ASIAT**

**12.1** Turun Lasten Parlamentin suurkokous 23.4.2014 klo 9-11.30 Turun valtuustosalissa.

Yleisölle ilmoitettiin myös huhtikuun valtuustosalikokouksesta.  
Koulujen edustajilla on mahdollisuus tuoda järjestäytymiskokoukseen aloitteita ja pyytää puheenvuoroja nostaakseen keskusteluun erilaisia ajankohtaisia, lasten elämään tai koulun toimintakulttuuriin liittyviä asioita.

**13 §  KOKOUKSEN PÄÄTTÄMINEN**

Puheenjohtaja Lotta Jansson päätti kokouksen.

Turussa 4.3.2014

Lotta Jansson Aukusti Harju

Puheenjohtaja Sihteeri